als_Latn dik_Latn sag_Latn
Klubet italiane bëjnë blerjet e para
Klubet italiane janë hedhur në sulm për të siguruar shërbime lojtarësh të njohur që mund t’i ndihmojnë secilin prej tyre për të arritur objektivat.
Tomas Rincon ka firmosur me Juventusin dhe është goditja e parë e “Zonjës së vjetër” në merkaton e janarit. Ish-mesfushori mund të konsiderohet me të drejta të plota një lojtar i Juventusit, pasi ka paguar 8 milionë euro.
Juventus nuk arriti të marrë dot Witsel, i cili momentin e fundit kaloi në Kinë tek ekipi që drejtohet nga Cannavaro, duke zhgënjyer kështu tifozët bardhezinj.
Një tjetër lëvizje me peshë është ajo e sulmuesit Juan Manuel Iturbe nga Roma, i cili do të luajë në formë huazimi te skuadra e Torinos.
Skuadra e Sarrit, Napoli, do të marrë edhe sulmuesin Pavoletti nga Genoa për 16 milionë euro.
As Inter nuk ka qëndruar pas në këtë garë blerjesh, me qëllim arritjen e Champions League në fund të këtij sezoni futbollistik. Zikaltrit me shumë gjasa do të sigurojnë Galiardinin nga Atalanta dhe janë në pritje të Lucas Leiva nga Liverpool, ndërkohë që pritet të ketë largime, ku më i sigurti se do të ikë është Felipe Melo. /Blitz.al/
als_Latn als_Latn als_Latn als_Latn als_Latn als_Latn als_Latn